b'\n_START_ARTICLE_\nDanny Mwanga\n_START_SECTION_\nTausta\n_START_PARAGRAPH_\nMwangan is\xc3\xa4, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimm\xc3\xa4isess\xc3\xa4 Kongon sodassa vuonna 1997. Sodan seurauksena my\xc3\xb6s h\xc3\xa4nen \xc3\xa4itins\xc3\xa4 joutui pakenemaan maasta ja j\xc3\xa4tt\xc3\xa4m\xc3\xa4\xc3\xa4n Mwangan ja h\xc3\xa4nen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi j\xc3\xa4lleen yhteen.\n_START_SECTION_\nUra\n_START_PARAGRAPH_\nMwanga k\xc3\xa4vi Portlandin Jefferson High Schoolia ja pelasi jalkapalloa Westside Metrosin juniorijoukkueissa ennen yliopistouraansa Oregon State Universityss\xc3\xa4. 29 ottelussa 18 maalia Oregon State Beaversille tehnyt Mwanga valittiin kaudella 2008 Pacific-10-konferenssin vuoden tulokkaaksi ja kaudella 2009 vuoden pelaajaksi._NEWLINE_Mwanga her\xc3\xa4tti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa j\xc3\xa4lkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi h\xc3\xa4net koko tilaisuuden ensimm\xc3\xa4isen\xc3\xa4. Ammattilaisdebyyttins\xc3\xa4 Mwanga teki 25. maaliskuuta 2010 MLS-kauden avausottelussa Seattle Soundersi\xc3\xa4 vastaan. Mwanga aloitti kauden vaihtopelaajana, mutta touko\xe2\x80\x93kes\xc3\xa4kuussa maali kolmessa per\xc3\xa4kk\xc3\xa4isess\xc3\xa4 esiintymisess\xc3\xa4 nosti h\xc3\xa4net avauskokoonpanon pelaajaksi. Koko kauden aikana h\xc3\xa4n teki seitsem\xc3\xa4n maalia, mik\xc3\xa4 oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille._NEWLINE_Kesken kauden 2012 Mwanga siirtyi Portland Timbersiin ja kauden 2013 kynnyksell\xc3\xa4 edelleen Colorado Rapidsiin.'